Не завідуй багатаму… (Шаўчэнка/Колас)
Не завідуй багатаму:
Багаты не знае
Ні прыязні, ні любові —
Бо ён іх наймае.
Не завідуй магутнаму,
Бо той прымушае.
Не завідуй і слаўнаму:
Слаўны добра знае,
Што не яго людзі любяць —
Любяць тую славу,
Што ён цяжкімі слязамі
Выліў на забаву.
Маладыя ж як сыдуцца —
Дык люба ды ціха,
Як у раю. А паглядзіш —
Варушыцца ліха.

     Не завідуй жа нікому,
А зірні наўкола;
Няма раю на зямлі ўсёй,
Як і ў небе гола.

4 кастрычніка 1845, Міргарад /
1938

Вершы
Тарас Шаўчэнка
Пераклады Якуба Коласа
Вершы Тараса Шаўчэнкі

de:Beneide nicht!
uk:Не завидуй багатому